โฆษก ศบค. ระบุ วันนี้พบผู้ติดเชื้อเพิ่ม 11 คน ทั้งหมดกลับจากต่างประเทศ  ศบค. มีมติเลื่อนเวลาเคอร์ฟิวเป็น 23.00 น - 03.00 น.
โฆษก ศบค. ระบุ วันนี้พบผู้ติดเชื้อเพิ่ม 11 คน ทั้งหมดกลับจากต่างประเทศ ศบค. มีมติเลื่อนเวลาเคอร์ฟิวเป็น 23.00 น - 03.00 น.นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์โรคโควิด-19 ว่า วันนี้มีผู้ติดเชื้อเพิ่ม 11 คน รวมมีผู้ป่วยสะสม 3,076 คน หายป่วยแล้ว 2,945 คน อยู่ระหว่างการรักษา 74 คน และไม่มีผู้เสียชีวิตเพิ่ม รวมผู้เสียชีวิตสะสมอยู่ที่ 57 คน สำหรับผู้ที่ติดเชื้อเพิ่ม 11 คน ซึ่งทั้งหมดเดินทางกลับจากประเทศคูเวตนายแพทย์ทวีศิลป์ กล่าวว่า นายกรัฐมนตรี ย้ำต่อที่ประชุม ศบค. ถึงความจำเป็นของการขยายระยะเวลาการบังคับใช้ พ.ร.ก.ฉุกเฉิน ต่อไปอีก เพื่อให้การบริหารจัดการการแพร่ระบาดของโรคโควิด-19 ในภาพรวมเป็นไปอย่างมีประสิทธิภาพ มีเอกภาพและอยากให้ทุกฝ่ายเข้าใจถึงเจตนาการขยายระยะเวลา พ.ร.ก. นี้ ซึ่งหากสถานการณ์ดีขึ้นจะขยายระยะที่ 4 หรือพิจารณายกเลิก พ.ร.ก. ฉุกเฉิน ต่อไป และอาจจะใช้ พ.ร.บ.โรคติดต่อ หรือ กฎหมายอื่นที่มาทดแทนที่ประชุมยังมีการเสนอ ให้เปิดเรียนในวันที่ 1 กรกฎาคม 2563 และบางโรงเรียน อาจเลื่อนการเปิดเรียนให้เร็วขึ้น โดยเฉพาะโรงเรียนในพื้นที่ห่างไกลที่ไม่มีการแพร่ระบาดของเชื้อ โควิด-19 แต่ก็ยังไม่มีข้อสรุป โดยมอบหมายให้ กระทรวงศึกษาธิการ ไปหาข้อสรุปแต่ละเรื่องมาเสนอที่ประชุม ศบค. อีกครั้ง ส่วนระยะเวลาเคอร์ฟิว ที่ประชุมมีมติเลื่อนเวลาเป็น 23.00 น. - 03.00 น. พร้อมผ่อนปรนกิจกรรม และกิจการระยะ 3 ห้างสรรพสินค้า ศูนย์การค้า คอมมูนิตี้มอลล์ เปิดได้ถึง 21.00 น. คลินิกเสริมความงาม-นวดแผนไทย เปิดได้ ยกเว้นอาบอบนวด พร้อมเปิดโรงภาพยนตร์ จำกัดคนไม่เกิน 200 คน ขณะที่สนามฟุตบอล - ฟุตซอล - บาส - วอลเวย์บอล สามารถเล่นได้แต่ต้องจำกัดเวลาและจำนวนคน